Tema: ,, Kaip apsaugoti vaikus?“

Vaikams augant ir susipažindinant su aplinka, ne visada pavyksta išvengti susižeidimus ir kitus įvairaus pobūdžio nelaimingus nutikimus. Augantis vaikas dar neturi gerai išvystytų savisaugos instinktų, todėl smalsumas pažinti tam tikrą daiktą ar objektą beveik visada nugali pavojaus baimę. Būtent čia yra reikalinga atidi tėvų priežiūra, nuolatinis darbas su vaiku, ji mokant ir aiškinant apie pavojus ir pasekmes. Vis tik, paaiškinti mažam vaikui apie saugumą gali būti nelengva užduotis. Tam pasitelkite į pagalbą specialius filmukus bei iliustruotas knygas apie saugumą namuose.

Rekomenduojamos temos vaikų veiklai:

* Perskaitykite knygelių serija ,, Aš saugus namuose“ Jurgita Maciulevičiūtė-Smeu.
* Senoji animacija. ,,Katės namai“
* Prisiminkim Amsio saugaus patarimu: <https://policija.lrv.lt/lt/vaikams/animaciniai-amsio-patarimai>.
* Nežaisk su degtukais.

\* „Gaisro priežastys“ <https://www.youtube.com/watch?v=NtxhRAzu5no>

* Vaistai – ne žaislai.
* Kokie pavojai yra jungiant elektrinius prietaisus.

\*,,Elektra namuose“ <https://www.youtube.com/watch?v=pUcU79b5sgA>

* Žaisdamas būk atsargus.

\*Siužetiniai žaidimai: ,,Gaisrinė“, ,,Policija“, ,,Vaistinė“.

\*Dėmesio koncentracijos ir greitos reakcijos lavinimas. Žaidimas ,, SUSKAIČIOK‘‘

Rungtynių variantas: ,,Kas greičiau suskaičiuos KIEK... „laiptų iki mūsų buto; kiek pėdų nuo čia iki kito daikto; kiek langų šiame daugiabutyje; kiek kėdžių, stalų mūsų namuose ir t. t. Kaip jus supratote, žaidimo variacijos begalines todėl jis tinka bet kur ir bet kada, o tam, kad jis ,,veiktų“ visada, retkarčiais skaičiuotojus už puikų darbą galima pamaloninti maloniu siurprizu☺

\*Greitos reakcijos lavinimas: Žaidimas: ,,KAS GREIČIAU PALIES...“

Aktyvus žaidimas, tinkamas visai šeimai. Vedantysis užduoda klausimą: KAS GREIČIAUSIA PALIES... kokį nors daiktą (kelmą, akmenį, kankorėžį, gėlės žiedą ir kt.) arba daiktą, pasižyminti tam tikromis savybėmis (medinį, geležinį, raudoną, šlapią ir kt.) Greičiausiai palietęs stoja į vedančiojo vietą ir užduoda naują klausimą ,,Kas palies?“

\*Dėmesio koncentracijos ir fotografinės atminties lavinimas: KAS DINGO?KAS ATSIRADO?

Suieškokite 10-15 skirtingų daiktų (knyga, šaukštas, telefonas, kojinė ir kt.) ir sudėkite juos į vieną vietą. Leiskite vaikams gerai apžiūrėti ir įvardinti, ką čia mato ,o po to paprašykite nusisukti. Tuo metu skubiai paslėpkite vieną iš daiktų, o likusius sukeiskite vietomis. Leiskite vaikui atsisukti ir paklauskite ,,KAS DINGO?“. Pirmasis teisingai pasakęs įgauna teisę slėpti kitą daiktą. Žaidimą galima žaisti ir atvirkščiai: kol visi nusisukę pridėkite 1 ar 2 naujus daiktus, o vėliau paklauskite ,,KAS ATSIRADO?“.

* Svetimas gyvūnas gali sužeisti.

\*,,Saugus elgesys su gyvūnais“ <https://www.youtube.com/watch?v=tU2ZnVFBVm0>

VAIKŲ SAUGUMAS – MŪSŲ RANKOSE. SVARBIAUSIAS DALYKAS,

KURĮ GALIME PADARYTI, TAI IŠMOKINTI JUOS JAUSTIS IR GYVENTI SAUGIAI ☺